Document ID: 32007D0072

KOMMISSIONENS BESLUTNING
af den 20. december 2006
om forlængelse af visse statsstøttebeslutninger
(meddelt under nummer K(2006) 6927)
(EØS-relevant tekst)
(2007/72/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, særlig artikel 87 og 88, og
ud fra følgende betragtninger:
(1)
Gyldigheden af Kommissionens forordning (EF) nr. 2204/2002 af 12. december 2002 om anvendelse af EF-traktatens artikel 87 og 88 på statsstøtte til beskæftigelse (1), Kommissionens forordning (EF) nr. 70/2001 af 12. januar 2001 om anvendelse af EF-traktatens artikel 87 og 88 på statsstøtte til små og mellemstore virksomheder (2) og Kommissionens forordning (EF) nr. 68/2001 af 12. januar 2001 om anvendelse af EF-traktatens artikel 87 og 88 på uddannelsesstøtte (3) er blevet forlænget til 30. juni 2008 ved Kommissionens forordning (EF) nr. 1976/2006 af 20. december 2006 om ændring af forordning (EF) nr. 2204/2002, (EF) nr. 70/2001 og (EF) nr. 68/2001 for så vidt angår forlængelsen af deres anvendelsesperiode (4).
(2)
For at undgå unødvendigt administrativt arbejde og garantere retssikkerheden er det hensigtsmæssigt at forlænge gyldigheden af Kommissionens beslutninger om godkendelse af støtteordninger, der blev anmeldt på grundlag af de gruppefritagelsesforordninger, der er omfattet af forordningen om forlængelse -
VEDTAGET FØLGENDE BESLUTNING:
Artikel 1
Uanset de nødvendige foranstaltninger, der er indeholdt i punkt 107, tredje led, i retningslinjerne af 4. marts 2006 for statsstøtte med regionalt sigte for 2007-2013 (5), og som alle medlemsstater har accepteret, forlænges gyldigheden af Kommissionens beslutninger om godkendelse af statsstøtteordninger på grundlag af forordning (EF) nr. 2204/2002, forordning (EF) nr. 70/2001 eller forordning (EF) nr. 68/2001, inden denne beslutning træder i kraft, til 30. juni 2008.
Artikel 2
Denne beslutning er rettet til medlemsstaterne.
Den finder anvendelse fra den 1. januar 2007.
Udfærdiget i Bruxelles, den 20. december 2006.

Labels: 4
15
19